| Medaljeoversikt |
| --- |
| Friidrett: |
| Konkurrerte for Islands flagg Island |
| Friidrett Det europeiske småstatsmesterskapet i friidrett |
| Gull | Marsa 2016 |  100 m |
| Gull | Marsa 2016 |  200 m |
| Friidrett De europeiske småstatslekene |
| Gull | San Marino 2017 |  4x100 m |
| Bronse | San Marino 2017 |  100 m |
| Bronse | San Marino 2017 |  200 m |
| Bronse | Reykjavik 2015 |  100 m |
| Sølv | Reykjavik 2015 |  4x100 m |
| Friidrett Lag-EM i friidrett (third league) |
| Sølv | Tblisi 2014 |  4x100 m |

**Ari Bragi Kárason** (født 9. februar 1989) er en islandsk friidrettsutøver som konkurrerer i sprintløp. Hans fremste internasjonale meritt er gull på 100 og 200 meter i Det europeiske småstatsmesterskapet i friidrett 2016, og han ble islandsk mester på 60 meter innendørs i 2016.

Han er også trompetspiller, og har konkurrert i vektløfting, der han også er islandsk mester.

Han begynte med friidrett i 2013.

Idrettskarriere
---------------

### 2013

Karason deltok i det islandske mesterskapet i vektløfting i 2013, og vant klassen −85 kg. Han løftet 86 kg i rykk og 117 kg i støt, til sammen 244 kg.

I friidrett deltok han i Reykjavik International Games innendørs, og kom på åttendeplass på 60 meter.

### 2014

I det islandske mesterskapet innendørs 2014 kom han på fjerdeplass på 60 meter, men fikk bronse på 200 meter. I tillegg deltok han på ÍRs stafettlag, som vant 4 × 400 meter stafett.

Island konkurrerte i Third League i Lag-EM i friidrett 2014, og Kárason deltok på det islandske stafettlaget som kom på annenplass på 4 × 100 meter. De satte der islandsk rekord med 40,84 sekunder. I det islandske mesterskapet i friidrett 2014 fikk han bronse på 200 meter, der han løp på 22,08. Han deltok også i European Champion Clubs Cup i Amsterdam (gruppe B/C), og kom der på femteplass på 100 meter og sjetteplass på 200 meter. I tillegg kom laget hans, Sveit ÍR, på fjerdeplass på 4 × 100 meter. 

### 2015

I det islandske mesterskapet innendørs 2015 fikk han sølv på 60 meter, med tiden 6,98, kun slått av Kolbeinn Höður Gunnarsson. Han representerte Island i De europeiske småstatslekene 2015 i Reykjavík, og fikk der to medaljer. Individuelt fikk han bronse på 100 meter, bak de to kypriotiske utøverne Panagiotis Ioannou og Christos Chatziangelidis. I tillegg deltok han på Islands stafettlag som fikk sølv på 4 × 100 meter.

Han deltok også i andre stevner utenlands, og kom blant annet på femteplass på 100 meter i Laxaspelen i Sverige, og fikk annenplass på 100 meter og femteplass på 200 meter i Folksam Grand Prix 2015. I Charlotteburger Mittsommernacht i Berlin i juli kom han på tredjeplass på 200 meter og åttendeplass på 100 meter, og i Int. Lauf- und Sprungmeeting i Lindach vant han 200 meter og kom på tredjeplass på 100 meter.

### 2016

I Reykjavík International Games 2016 kom han på andreplass på 60 meter, kun slått av britiske Dwain Chambers. Kárason vant sin første individuelle nasjonale tittel i februar 2016, da han vant 60 meter i det islandske mesterskapet innendørs. Han løp der på 6,97 i finalen. Her fikk han også bronse på 200 meter.

I juni deltok han i Cork City Sports i Irland, der han kom på annenplass på 200 meter og tredjeplass på 100 meter. I juni deltok han også i Det europeiske småstatsmesterskapet i friidrett 2016 på Malta. Der vant han både 100 og 200 meter. Han løp 100 meter på 10,38 under et stevne i Borgarnes, men det var for mye medvind til at tiden godkjennes som offisiell rekord. Han deltok ikke i det islandske mesterskapet utendørs i 2016.

### 2017

Han satte ny personlig rekord på 60 meter innendørs i Reykjavík International Games den 4. februar, med tiden 6,93. Han løp på 6,95 i finalen, og fikk med det bronse. I februar vant han 60 meter i Islandsk mesterskap i friidrett innendørs 2017. Han deltok i Nordisk mesterskap i friidrett innendørs 2017, og kom der på syvendeplass på 200 meter.

I De europeiske småstatslekene 2017 i San Marino løp han inn til bronse på 100 meter, bak Paisios Dimitriadis og Andreas Chatzitheori fra Kypros. Kárason løp her på 10,81, og var med det én hundredel fra sølvmedaljen. Han fikk også bronse på 200 meter, og Island løp inn til gull på 4 × 100 meter stafett, med ny islandsk rekord på 40,45 sekunder.

Musikkarriere
-------------

Han begynte å spille trompet da han var 9 år gammel. Han er utdannet fra Tónlistarskóla FÍH, og senere Tónlistarskóla Seltjarnarness og Tónlistarskóla F.Í.H. I 2008 begynte han å studere ved New School for Jazz and Contemporary Music i New York. Han har også gått kurs ved Interlochen School i Michigan i USA. 

Han har samarbeidet med mange islandske musikere, som Eythor Gunnarsson, Einar Scheving, David Thor Jonsson, Sigur Rós, Hjaltalin, Stórsveit Reykjavíkur, Joel Pálsson og Kristjan Stefánsdóttir, og utenlandske musikere som Norah Jones, Ane Brun og Tigran Hamasjan.

Noen utgivelser han har deltatt på:

* 2010 - Jóel Pálsson: *Horn*
* 2013 - St. Lucia: *When The Night*
* 2014 - Olivia Pedroli: *A Thin Line*
* 2016 - Mark Forster: *Tape*

Referanser
----------

1. ↑   World Athletics Database, World Athletics utøver-ID 295277, oppført som Ari Bragi Karason[Hentet fra Wikidata]
2. ↑  Det islandske friidrettsforbundet - *MÍ inni 2016. Ari Bragi Kárason Íslandsmeistari í 60m hlaupi* Arkivert 14. september 2016 hos Wayback Machine. besøkt 3. september 2016.
3. 1 2  Det islandske vektløftingsforbundet - *Ari Bragi Kárason*, besøkt 3. september 2016.
4. ↑  Det islandske friidrettsforbundet - *Kringlusprettur 2014*, besøkt 3. september 2016.
5. ↑  Det islandske friidrettsforbundet - *Meistaramót Íslands Reykjavík - 01.02.14* Arkivert 20. mars 2016 hos Wayback Machine. besøkt 3. september 2016.
6. ↑  European Athletics - *European Athletics Team Championships Third League - Tbilisi 2014*, besøkt 3. september 2016.
7. ↑  Det islandske friidrettsforbundet - *88. Meistaramót Íslands* Arkivert 16. mars 2016 hos Wayback Machine. besøkt 3. september 2016.
8. ↑  Det islandske friidrettsforbundet - *Meistaramót Íslands* Arkivert 28. juli 2016 hos Wayback Machine. besøkt 4. september 2016.
9. ↑  Det islandske friidrettsforbundet - *Meistaramót Íslands* Arkivert 15. august 2016 hos Wayback Machine. besøkt 4. september 2016.
10. ↑  metra hlaup - Karla - Úrslit Det islandske friidrettsforbundet - *Reykjavík International Games 2017* Arkivert 25. september 2017 hos Wayback Machine. besøkt 1. juni 2017.
11. ↑  San Marino 2017 - *Athletics: Men's 100m Final*, besøkt 1. juni 2017.
12. ↑  Farmers and Friends - *Jóel Pálsson:* Horn, besøkt 3. september 2016.

Eksterne lenker
---------------

Friidrett
* (en) Ari Bragi Kárason – World Athletics Rediger på Wikidata
* (en) Profil hos European Athletics
* (en) Profil hos All-Athletics Arkivert 18. august 2016 hos Wayback Machine.
* (is) Resultatoversikt hos det islandske friidrettsforbundet
* (en) Profil hos de europeiske småstatslekene 2017

Vektløfting
* (is) Profil hos LSI - Det islandske vektløftingsforbundet
* (is) Profil hos Kraft.is

Musikk
* (en) Ari Bragi Kárason på Discogs Rediger på Wikidata

* (en) Ari Bragi Kárason på MusicBrainz Rediger på Wikidata
* (is) Ísmús - Ari Bragi Kárason

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |